Рэвалюцыя, а ўслед за ёй грамадзянская вайна ўскладнілі становішча і ў гэтым далёкім сярэднеазіяцкім рэгіёне. У першую чаргу, пацярпелі самыя безабаронныя слаі насельніцтва. На абшарах былой Расійскай імперыі з’явілася вялікая колькасць бяздомных, беспрытульных дзяцей, застаўшыхся па розных прычынах без бацькоў і сродкаў да існавання. Менавіта таму кіраўніцтвам маладой савецкай Рэспублікі Узбекістан было прынята рашэнне аб утварэнні па ўсёй краіне сеткі дзіцячых дамоў.